
  ΕΛΛΗΝΙΚΗ ΔΗΜΟΚΡΑΤΙΑ                                                                                                
  ΝΟΜΟΣ ΛΕΥΚΑΔΑΣ







   ΑΝΑΡΤΗΤΕΑ ΣΤΟ ΔΙΑΔΙΚΤΥΟ
  ΔΗΜΟΣ ΛΕΥΚΑΔΑΣ

                                                                     
ΑΠΟΣΠΑΣΜΑ

Από το πρακτικό της αρ.  12ης/23 Συνεδρίασης 
ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΛΕΥΚΑΔΑΣ

ΑΡ.ΑΠΟΦ. 87/2023
Στη Λευκάδα σήμερα στις 31 του μηνός Μαρτίου, του έτους 2023, ημέρα Παρασκευή και ώρα 17:00 ήρθε σε δημόσια μεικτή, (με τηλεδιάσκεψη μέσω εφαρμογής Webex & δια ζώσης στο Διοικητήριο-αίθουσα πολλαπλών χρήσεων), τακτική συνεδρίαση το Δημοτικό Συμβούλιο Λευκάδας, σύμφωνα με τις δ/ξεις του άρθρου 67 του Ν.3852/10 όπως αντικαταστάθηκαν με αυτές του άρθρου 74 του Ν. 4555/18,  της παρ.1β του άρθρου 177 του Ν. 4635/19 και καθώς και τις δ/ξεις των άρθρων 41 και 78 του Ν. 4954/22 & την υπ’ αρ. 375/39167/02-06-2022 Εγκύκλιο του Υπουργείου Εσωτερικών, ύστερα από την με αρ. πρωτ: 6129/27.3.2023 πρόσκληση του Προέδρου του, η οποία επιδόθηκε και δημοσιεύθηκε νόμιμα.
                            Παρόντες                                                                                Απόντες

	1
	Ρόκκος Στυλιανός (Πρόεδρος)
	φυσική παρουσία
	1
	Τσιρογιάννης Γεώργιος

	2
	Λύγδας Σπυρίδων
	τηλεδιάσκεψη 
	2
	Κοντογιώργης Σπυρίδων

	3
	Βικέντιος Νικόλαος
	φυσική παρουσία
	3
	Γιαννούτσος Χαράλαμπος

	4
	Τυπάλδος Νικόλαος
	τηλεδιάσκεψη 
	4
	

	5
	Σολδάτος Χαρίλαος
	φυσική παρουσία
	5
	(οι οποίοι δεν συμμετείχαν, 

	6
	Αργυρός Νικόλαος 
	τηλεδιάσκεψη 
	6
	 αν και κλήθηκαν νόμιμα)

	7
	Σολδάτος Θεόδωρος
	φυσική παρουσία
	7
	

	8
	Ζουριδάκης Ευτύχιος
	τηλεδιάσκεψη 
	8
	

	9
	Σκληρός Φίλιππος
	φυσική παρουσία
	9
	

	10
	Γαζής Αναστάσιος
	φυσική παρουσία
	10
	

	11
	Σολδάτος Γεώργιος
	τηλεδιάσκεψη 
	11
	

	12
	Μαργέλη Μαρία
	τηλεδιάσκεψη 
	12
	

	13
	Σαρανταένας Ιωάννης
	τηλεδιάσκεψη 
	13
	

	14
	Αραβανή Χριστίνα
	τηλεδιάσκεψη 
	14
	

	15
	Δρακονταειδής Κων/νος
	φυσική παρουσία
	15
	

	16
	Σέρβος Κων/νος
	φυσική παρουσία
	16
	

	17
	Περδικάρης Αθανάσιος
	φυσική παρουσία
	17
	

	18
	Χαλικιάς Ευάγγελος
	φυσική παρουσία
	18
	

	19
	Γληγόρης Χρήστος
	τηλεδιάσκεψη 
	19
	


	20
	Κωνσταντινίδη Ρεκατσίνα Σεβαστή
	φυσική παρουσία
	20
	

	21
	Γαζής Νικόλαος
	φυσική παρουσία
	21
	

	22
	Λάζαρης Απόστολος
	φυσική παρουσία
	22
	

	23
	Βερροιώτης Ευάγγελος
	φυσική παρουσία
	23
	

	24
	Βεροιώτης Αλέξανδρος
	φυσική παρουσία
	24
	

	25
	Ζαβιτσάνος Πέτρος
	φυσική παρουσία
	25
	

	26
	Μελάς Γεράσιμος
	φυσική παρουσία
	26
	

	27
	Κονιδάρης Κων/νος
	φυσική παρουσία
	27
	

	28
	Λιβιτσάνος Ιωάννης
	φυσική παρουσία
	28
	

	29
	Γληγόρης Κων/νος
	φυσική παρουσία
	29
	

	30
	Γιαννιώτης Παναγιώτης
	φυσική παρουσία
	30
	

	31
	
	
	31
	

	32
	
	
	32
	

	33
	
	
	33
	


Ο Δήμαρχος κ. Χαράλαμπος Δ. Καλός, προσκλήθηκε και παρίσταται στη συνεδρίαση, με φυσική παρουσία.

Στη συνεδρίαση παρευρίσκεται και ο Νικόλαος Ζαβιτσάνος, υπάλληλος του Δήμου, για την τήρηση των πρακτικών.

Αφού διαπιστώθηκε νόμιμη απαρτία, δηλαδή σε σύνολο τριάντα τριών (33) μελών βρέθηκαν παρόντα τριάντα (30)  μέλη, ο Πρόεδρος κήρυξε την έναρξη της Συνεδρίασης.

ΠΑΡΑΤΗΡΗΣΕΙΣ:

Τέθηκε για συζήτηση  ένα (1) θέμα Εκτός Ημερήσιας Διάταξης
Οι Δ.Σ. Γιαννούτσος Χαράλαμπος και Κοντογιώργης Σπυρίδων, προσήλθαν πριν την συζήτηση του 1ου θέματος της Η.Δ.

Ο Δ.Σ. Γαζής Νικόλος, αποχώρησε πριν την συζήτηση του 1ου θέματος της Η.Δ.

Οι Δ.Σ. Περδικάρης Αθανάσιος, Σολδάτος Θεόδωρος και Δρακονταειδής Κων/νος, αποχώρησαν πριν την συζήτηση του 6ου θέματος της Η.Δ.

Ο Δ.Σ. Γληγόρης Κων/νος αποχώρησε πριν την συζήτηση του 8ου θέματος της Η.Δ.

ΘΕΜΑ 1ο Εκτός Ημερήσιας Διάταξης: Απόφαση Δ.Σ. για πρόσληψη προσωπικού βάσει Προγράμματος ΟΑΕΔ «Επιχορήγηση μακροχρονίων  ανέργων ηλικίας 55 – 67.»





Εισηγήτρια: Νίκη Στραγαλινού, Πρ/νη Δ/νσης Διοικητικών Υπηρεσιών      

       Μετά την διαπίστωση της απαρτίας και πριν την έναρξη της συζήτησης των θεμάτων της Η.Δ., ο Πρόεδρος πρότεινε στο Σώμα, τη συζήτηση του ανωτέρω θέματος εκτός ημερήσιας διάταξης, σύμφωνα με τις δ/ξεις της  παρ.7 του άρθρου 67 του Ν.3852/10, όπως αντικαταστάθηκαν  από το άρθρο 41 του Ν.4954/22 στο οποίο ορίζονται τα εξής:
«7. Ο πρόεδρος καταρτίζει την ημερήσια διάταξη. Στην ημερήσια διάταξη αναγράφονται υποχρεωτικά και όλα τα θέματα που προτείνει ο δήμαρχος, η εκτελεστική επιτροπή, καθώς και η οικονομική επιτροπή και η επιτροπή ποιότητας ζωής. Οι σύμβουλοι επικεφαλής δημοτικής παράταξης έχουν το δικαίωμα δύο (2) μέρες προ της δημοσίευσης της πρόσκλησης της παρ. 4 να προτείνουν τη συμπλήρωση της ημερήσιας διάταξης με επείγοντα θέματα, τα οποία ο πρόεδρος δύναται να εντάξει στα προς συζήτηση θέματα της ημερήσιας διάταξης. Αν ο πρόεδρος δεν εγκρίνει την ένταξη των θεμάτων αυτών, το δημοτικό συμβούλιο με απόφασή του, που λαμβάνεται από την πλειοψηφία των παρόντων μελών του μετά από το πέρας της συζήτησης των θεμάτων της ημερήσιας διάταξης μπορεί είτε να λάβει απόφαση συζήτησης και λήψης απόφασης επί των θεμάτων αυτών είτε να αναβάλει τη συζήτηση αυτών για ειδική συνεδρίαση, η οποία διεξάγεται εντός των δεκαπέντε (15) επόμενων ημερών από την ολοκλήρωση της τακτικής του συνεδρίασης. Το δημοτικό συμβούλιο έχει δικαίωμα να αποφασίζει, μετά από σχετική πρόταση εισήγηση του προέδρου ή του δημάρχου και χωρίς συζήτηση, με την πλειοψηφία των παρόντων μελών του, ότι ένα θέμα το οποίο δεν είναι γραμμένο στην ημερήσια διάταξη, είναι κατεπείγον να το συζητήσει και να πάρει απόφαση γι' αυτό πριν από την έναρξη της συζήτησης των θεμάτων της ημερήσιας διάταξης. Κατά προτεραιότητα και πάντα μετά τον δήμαρχο εκφράζουν τις απόψεις τους οι επικεφαλής των παρατάξεων, σύμφωνα με τη σειρά εκλογής.»
      Στη συνέχεια ενημέρωσε το Σώμα για το κατεπείγον του θέματος και  κάλεσε το Δ.Σ. να  ψηφίσει σχετικά. 


                                                         Το Δ.Σ. αφού έλαβε υπόψη του

· την εισήγηση του προέδρου 

· την παρ.7 του άρθρου 67 του Ν. 3852/10, όπως αντικαταστάθηκε από το άρθρο 41 του Ν.4954/22 
· τις δ/ξεις του άρθρου 177 του Ν. 4635/2019
· το περιεχόμενο του θέματος, το οποίο αν και δεν περιλαμβάνεται στην ημερήσια διάταξη πρέπει να συζητηθεί κατά προτεραιότητα, λόγω της κατεπείγουσας φύσης του.
ΑΠΟΦΑΣΙΖΕΙ ΟΜΟΦΩΝΑ

                
Την συζήτηση του θέματος για πρόσληψη προσωπικού βάσει Προγράμματος ΟΑΕΔ «Επιχορήγηση μακροχρονίων  ανέργων ηλικίας 55 – 67.»

Στη συνέχεια ο Πρόεδρος του Δημ. Συμβουλίου, κ. Στυλιανός Ρόκκος, έδωσε τον λόγο στην κα Νίκη Στραγαλινού, Πρ/νη της Δ/νσης Διοικητικών Υπηρεσιών του Δήμου, η οποία  εισηγούμενη το θέμα,  έθεσε υπόψη των μελών του Δ.Σ. τα εξής:

«Με κοινή απόφαση των Υπουργών Εργασίας, Κοινωνικής Ασφάλισης και Κοινωνικής Αλληλεγγύης και Οικονομικών, μετά από γνώμη του Διοικητικού Συμβουλίου της ΔΥΠΑ (Δημόσια Υπηρεσία Απασχόλησης), είναι δυνατή η ένταξη μακροχρόνια ανέργων, εγγεγραμμένων στα μητρώα της ΔΥΠΑ, ηλικίας 55 ως 67 ετών, σε προγράμματα που καταρτίζονται από την ΔΥΠΑ, για την απασχόλησή τους στο δημόσιο τομέα, όπως αυτός ορίζεται από το άρθρο 51 του ν. 1892/1990 (Α' 101) όπως ισχύει, στους Οργανισμούς Τοπικής Αυτοδιοίκησης α' και β' βαθμού, καθώς και στις πάσης φύσεως επιχειρήσεις αυτών κατά παρέκκλιση των παραγράφων 1 και 2 του άρθρου 14 του ν. 2190/1994 (Α' 28) όπως ισχύει. Με την ίδια απόφαση ορίζονται οι όροι, οι προϋποθέσεις, η χρηματοδότηση και κάθε αναγκαία λεπτομέρεια για την υλοποίηση του προγράμματος. (παρ.6 άρθρο 74 Ν.3863/10, όπως αντικαταστάθηκε από το άρθρο 79 του Ν.4478/17)

 
Στη ΔΥΠΑ είναι ανοικτό για υποβολή αιτήσεων ένα Πρόγραμμα Απασχόλησης που αφορά Μακροχρόνια Ανέργους ηλικίας 55-67 ετών, το οποίο απευθύνεται σε ΝΠΔΔ, Δημόσιες Επιχειρήσεις, καθώς και Επιχειρήσεις των Δήμων και των Περιφερειών, διάρκειας 12 μηνών με δυνατότητα επέκτασης για επιπλέον 12 μήνες. 

Ωφελούμενοι του Προγράμματος είναι άτομα ηλικίας 55 έως 67 ετών, εγγεγραμμένοι στο μητρώο ανέργων των Υπηρεσιών της ΔΥΠΑ, για χρονικό διάστημα τουλάχιστον δώδεκα (12) μηνών, με πλήρη απασχόληση. 

Οι Φορείς επιχορηγούνται από το πρόγραμμα για τις προσλήψεις που θα κάνουν, η δε διάρκεια της επιχορήγησης που δίδει το πρόγραμμα ορίζεται στους δώδεκα (12) μήνες με δυνατότητα επέκτασης για άλλους δώδεκα (12), ύστερα από αίτηση που θα υποβάλλει ο δικαιούχος Φορέας εντός τριάντα (30) ημερολογιακών ημερών από τη λήξη του αρχικού 12μηνου απασχόλησης. Ως ποσό επιχορήγησης ορίζεται το 75% του μηνιαίου μισθολογικού του ωφελούμενου με ανώτατο όριο τα 750 ευρώ μηνιαίως.

Οι δικαιούχοι που επιθυμούν να ενταχθούν στο πρόγραμμα, υποβάλλουν αποκλειστικά με ηλεκτρονικό τρόπο, την αίτηση συμμετοχής που βρίσκεται αναρτημένη στην ιστοσελίδα της Δημόσιας Υπηρεσίας Απασχόλησης. Στην ηλεκτρονική αίτηση εμπεριέχεται και η εντολή κενής θέσης, στην οποία οι φορείς προσδιορίζουν την ειδικότητα των ανέργων που επιθυμούν να προσλάβουν, στα πλαίσια του προγράμματος. Η ΔΥΠΑ προβαίνει στην αξιολόγηση της ηλεκτρονικής αίτησης, αναφορικά με την πληρότητα ή μη των όρων και προϋποθέσεων ένταξης στο ανωτέρω πρόγραμμα. Οι εργασιακοί σύμβουλοι της ΔΥΠΑ  υποδεικνύουν τους μακροχρόνια ανέργους σύμφωνα με την εντολή κενής θέσης εργασίας, τα απαιτούμενα προσόντα της αιτούμενης θέσης, με σειρά προτεραιότητας βάσει του αριθμού των μηνών μακροχρόνιας ανεργίας. Ο δικαιούχος επιλέγει τους ωφελούμενους και προβαίνει σε πρόσληψη του μακροχρόνια ανέργου.


Το τμήμα Καθαριότητας, Ανακύκλωσης και Συντήρησης Πρασίνου της Δ/νσης Πολεοδομίας και Περιβάλλοντος, με το υπ. αριθμ. εσωτ 622/28.3.2023 έγγραφο του αιτείται την πρόσληψη προσωπικού τεσσάρων (4) ατόμων για την κάλυψη αυξημένων αναγκών του, βάσει Προγράμματος ΟΑΕΔ «Επιχορήγηση μακροχρονίων  ανέργων ηλικίας 55 – 67», ως ακολούθως:

1. Δύο (2) ΥΕ Συντηρητές Χώρων Πρασίνου, λόγω έλλειψης προσωπικού στο τμήμα Πρασίνου 

2. Δύο (2) ΥΕ Εργάτες Αποκομιδής Απορριμμάτων, λόγω συνταξιοδοτήσεων δύο (2) μονίμων υπαλλήλων και μιας μακροχρόνιας αναρρωτικής άδειας ενός (1) μονίμου υπαλλήλου της υπηρεσίας καθαριότητας. 


Έχοντας υπόψη τα ανωτέρω,  εισηγούμαι να εγκριθεί από το Δημοτικό Συμβούλιο, η υποβολή αιτήματος στην ΔΥΠΑ Λευκάδας στο «Πρόγραμμα Επιχορήγησης Φορέων και Επιχειρήσεων του Δημοσίου για την απασχόληση μακροχρονίων ανέργων ηλικίας 55-67 ετών», για πρόσληψη τεσσάρων (4) ατόμων και πιο συγκεκριμένα Δύο (2) ΥΕ Συντηρητές Χώρων Πρασίνου, και δύο (2) ΥΕ Εργάτες Αποκομιδής Απορριμμάτων με ετήσια σύμβαση εργασίας ιδιωτικού δικαίου ορισμένου χρόνου, για την κάλυψη αναγκών του τμήματος Καθαριότητας, Ανακύκλωσης και Συντήρησης Πρασίνου της Δ/νσης Πολεοδομίας και Περιβάλλοντος του Δήμου Λευκάδας. 

             Με το υπ. αριθμ. εσωτ. 633/31.3.2023 ΟΡΘΗ ΕΠΑΝΑΛΗΨΗ έγγραφο της Δ/νσης Οικονομικών Υπηρεσιών θα προβλεφθούν οι αντίστοιχες πιστώσεις στην επόμενη αναμόρφωση του πρ/σμού έτους 2023, για την πρόσληψη δύο (2) ατόμων κατηγορίας ΥΕ συντηρητών χώρων πρασίνου καθώς επίσης και την πρόσληψη δύο (2) ατόμων ΥΕ εργατών αποκομιδής απορριμμάτων.

 Οι ανωτέρω, θα προσληφθούν  με σύμβαση εργασίας ΙΔΟΧ, στο πλαίσιο του προγράμματος επιχορήγησης για την απασχόληση μακροχρόνια ανέργων, ηλικίας 55-67 ετών σε ΝΠΔΔ. Ανάλογες πιστώσεις θα εγγραφούν στους προϋπολογισμούς του Δήμου οικ. ετών 2024 και 2025 εφόσον υπάρξει παράταση της σύμβασης.»
Το Δ.Σ. αφού έλαβε υπόψη του τα ανωτέρω

ΟΜΟΦΩΝΑ ΑΠΟΦΑΣΙΖΕΙ

Την υποβολή αιτήματος στην ΔΥΠΑ Λευκάδας στο «Πρόγραμμα Επιχορήγησης Φορέων και Επιχειρήσεων του Δημοσίου για την απασχόληση μακροχρονίων ανέργων ηλικίας 55-67 ετών», για πρόσληψη τεσσάρων (4) ατόμων και πιο συγκεκριμένα Δύο (2) ΥΕ Συντηρητές Χώρων Πρασίνου, και δύο (2) ΥΕ Εργάτες Αποκομιδής Απορριμμάτων με ετήσια σύμβαση εργασίας ιδιωτικού δικαίου ορισμένου χρόνου, για την κάλυψη αναγκών του τμήματος Καθαριότητας, Ανακύκλωσης και Συντήρησης Πρασίνου της Δ/νσης Πολεοδομίας και Περιβάλλοντος του Δήμου Λευκάδας. 

             Με το υπ. αριθμ. εσωτ. 633/31.3.2023 ΟΡΘΗ ΕΠΑΝΑΛΗΨΗ έγγραφο της Δ/νσης Οικονομικών Υπηρεσιών θα προβλεφθούν οι αντίστοιχες πιστώσεις στην επόμενη αναμόρφωση του πρ/σμού έτους 2023, για την πρόσληψη δύο (2) ατόμων κατηγορίας ΥΕ συντηρητών χώρων πρασίνου καθώς επίσης και την πρόσληψη δύο (2) ατόμων ΥΕ εργατών αποκομιδής απορριμμάτων.

 
Οι ανωτέρω, θα προσληφθούν  με σύμβαση εργασίας ΙΔΟΧ, στο πλαίσιο του προγράμματος επιχορήγησης για την απασχόληση μακροχρόνια ανέργων, ηλικίας 55-67 ετών σε ΝΠΔΔ. Ανάλογες πιστώσεις θα εγγραφούν στους προϋπολογισμούς του Δήμου οικ. ετών 2024 και 2025 εφόσον υπάρξει παράταση της σύμβασης.

            Η απόφαση αυτή πήρε αρ. 87/2023.

    

      Ο ΠΡΟΕΔΡΟΣ



           Τα παρόντα μέλη

       
             ΣΤΥΛΙΑΝΟΣ ΡΟΚΚΟΣ

